En 27-årig mand er dræbt i Valby, oplyser politiet. Flere bragt til hospitalet efter knivstikkeri

Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk

Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

Opdateret klokken 09.03 Politiet arbejder fortsat intensivt på stedet. Teknikere i blå kitler er til stede i en baggård, oplyser Ekstra Bladets mand i Valby. En person er kørt væk i en ligpose på en båre.

En person er dræbt, og flere er bragt på hospitalet efter et voldsomt knivstikkeri i Valby i København natten til mandag.

Det bekræfter Københavns Politi på Twitter.

- En person er afgået ved døden efter slagsmål og knivstikkeri på Carl Th. Dreyers vej i Valby i nat. De pårørende er underrettet, skriver politiet.

Foruden den dræbte er yderligere tre såret, fremgår det af tweetet. Ingen af dem er i kritisk tilstand.

Ifølge Ekstra Bladets mand på stedet er politiet i gang med en intensiv undersøgelse i en baggård, hvor knivstikkeriet angiveligt er foregået. Her er en person blevet kørt væk i en ligpose på en båre, som bliver kørt væk i en rustvogn.

Artiklen fortsætter under billedet ...

Foto: Kenneth Meyer

Ingen anholdte

Politiet modtog anmeldelsen om et større slagsmål i Valby klokken 0.40.

Herefter fortalte vagtchef Henrik Svejstrup, at man endnu ikke havde nogen anholdte.

Vagtchefen forklarede, at politiet blandt andet har sat hundepatruljer ind for at sikre tekniske spor.

Ifølge Ekstra Bladets mand på stedet har politiet afspærret et større område.

- De har spærret Valby Langgade af ved Valby Station og op omkring Akacieparken, siger han.

Ekstra Bladet følger sagen …

Foto: Kenneth Meyer

Et område nær Akacieparken og Valby Langgade er spærret af. Foto: Kenneth Meyer

Foto: Kenneth Meyer